Spotify wys watter sangers trek miljardeHarry Styles. (argieffoto) Die jongste syfers van die jaarlikse Spotify Wrapped-verslag dui daarop dat internasionale kunstenaars soos The Weeknd, Justin Bieber, Harry Styles en Olivia Rodrigo vanjaar koning kraai. Spotify het verlede week sy jaarlikse treffersverslag uitgereik wat luisteraars se musiek- en luistergewoontes bekendmaak. Miljoene mense het na sosiale media gestroom om dié data, wat op 30 November vanjaar uitgereik is, te deel. Volgens ’n studie deur Online Casinos, is die kunstenaars se musiek nie net miljarde kere geluister nie, maar miljarde dollars se tantieme ook ingevorder. In die eerste plek is The Weeknd met sy 2019-liedjie, “Blinding Lights”. Hierdie liedjie is al meer as 3 miljard keer geluister, wat altesaam meer as 20 jaar se luistertyd is. Volgens die tantiemebewerkinge van die studie, oes dié kunstenaar altesaam meer as $13 miljoen vir die liedjie in. Justin Bieber en The Kid LAROI se “Stay”, Glass Animals se “Heat Waves” en Harry Styles se “Watermelon Sugar” is elkeen meer as 2 miljard keer geluister. Harry Styles se “As it was” het ook die lys gehaal, en is meer as 1,6 miljard keer na geluister. Die studie het ook die vyf albums waarna die meeste geluister is, uitgereik. Bad Bunny se Un Verano Sin Ti haal die eerste plek. Dié album is meer as 10 miljard keer geluister en het meer as $42 miljard (sowat R721 miljard) laat inrol. Olivia Rodrigo se Sour, Doja Cat se Planet Her, Harry Styles se Harry’s House en Ed Sheeran se = haal óók hierdie lys. Vir die volledige uitslae, laai hierdie datalys af.